En aguest bromadís que i a vastes fluctuacions, ua sòrta d’illusion vertiginosa, er aparelh de guèrra d’alavetz, lèu desconeishut aué, es cascos damb ahlama, es dorsièrs flotants, es correges crotzades, es cartochères de granades, es abrics des ussars, es bòtes roies de mil plecs, es pesants shacòs ornadi de cordons, era infantaria lèu nera de Brunswick, barrejada damb era infantaria de color escarlata d’Anglatèrra, es soldats anglesi amiant per espatletes grani rodets blancs circulars, era cavalaria leugèra hannoveriana damb era sua casqueta de cuer oblong damb filets de coeire e crins ròis, es escocèsi damb es jolhs nudi e es sues ahlaçades a quarrats, es granes garramaches des nòsti granadèrs; quadres, non linhes estrategiques; çò que conven ath pincèu de Salvador Rosa, non ei çò que conven ath de Gribeauval1.